ÎPS Teodosie, după tragedia bebelușului mort: "Nu vom schimba ritualul botezului. Nu ne intimidăm".
Un bebeluș de 6 săptămâni din Suceava a murit imediat după botez. Descoperire la resuscitare: bebelușul avea 110 mililitri de lichid în plâmâni. ÎPS Teodosie spune că ritualul botezului nu va fi schimbat după decesul bebeluşului de la Suceava.
Cazul bebelușului decedat după ce a fost înecat în cristelniță a stârnit un val de controverse în rândul populației. După această tragedie, o petiție prin care se cere schimbarea sau înlăturarea ritualului circulă neîncetat pe internet.Însă, Înalt Prea Sfințitul Teodosie, Arhiepiscopul Tomisului, a afirmat că ritualul botezului nu va fi schimbat după decesul bebeluşului de la Suceava și că procedurile apar în Sfintele Canoane."Nicicum nu se schimbă ritualul. Canoanele acestea referitoare la credință sunt valabile și peste 1.000 de ani. De aceea nu vom schimba. Nu ne intimidăm. Așa a fost și cu lingurița. Păi cum să schimbi lingurița? Nu se schimbă nimic", a spus Arhiepiscopul Tomisului, potrivit Antena 3.Bebelușul în vârstă de o lună și jumătate din Suceava care a ajuns în stare gravă la spital după ce preotul l-a scufundat complet în apă în timpul slujbei de botez a murit luni dimineață.